b'\n_START_ARTICLE_\nUrad Republike Slovenije za mladino\n_START_PARAGRAPH_\nUrad Republike Slovenije za mladino je organ v sestavi Ministrstva za \xc5\xa1olstvo in \xc5\xa1port. Je odgovorni nosilec razvoja mladinske politike in mladinskega dela v Sloveniji. Mladinska politika in mladinsko delo se dogajata v prostoru, ki mladim omogo\xc4\x8di razvoj njihovih potencialov, da bodo postali odgovorni \xc4\x8dlani razli\xc4\x8dnih zasebnih, lokalnih, dr\xc5\xbeavnih in mednarodnih skupnosti. Z ukrepi urad spodbuja in razvija organiziranost mladih, njihovo participacijo v dru\xc5\xbebenih procesih, neformalno izobra\xc5\xbeevanje, informiranje in svetovanje, mobilnost in mednarodno sodelovanje mladih ter bolj\xc5\xa1e poznavanje mladine._NEWLINE_PODRO\xc4\x8cJA DELOVANJA URADA: Spremljanje polo\xc5\xbeaja mladih v dru\xc5\xbebi, Uveljavljanje in razvoj mladinske politike, Podpora mladinskemu delu, Sofinanciranje mladinskih programov in projektov, Pomo\xc4\x8d pri vzpostavljanju in ohranjanju mladinske infrastrukture, Mednarodno sodelovanje, Raziskave mladine in vrednotenje mladinskega sektorja._NEWLINE_PODRO\xc4\x8cJA MLADINSKEGA DELA: Neformalno in prilo\xc5\xbenostno u\xc4\x8denje, Usposabljanje mladih za mladinsko delo, Prostovoljne mladinske aktivnosti, Informiranje in svetovanje za mlade, Participacija, Aktivno dr\xc5\xbeavljanstvo, Medkulturno u\xc4\x8denje in \xc4\x8dlovekove pravice, Mednarodno mladinsko delo, Mobilnost mladih, Raziskovalno delo mladih._NEWLINE_TEMELJNI DOKUMENTI: zakoni RS, ki zadevajo mlade, konvencije, deklaracija, resolucije, priporo\xc4\x8dila EU in Sveta Evrope, Bela knjiga Evropske komisije, Nove spodbude za evropsko mladino, Evropski mladinski pakt, Lizbonske strategije, Strategija Urada RS za mladino, odloki lokalnih skupnosti._NEWLINE_NOSILCI / SUBJEKTI MLADINSKEGA DELA, MLADINSKE STRUKTURE NA VE\xc4\x8c RAVNEH: Mladinski svet Slovenije in mladinski sveti lokalnih skupnosti, nacionalne mladinske organizacije, mladinski centri, servisne organizacije za mlade, koordinatorji na nacionalnem nivoju, druge nevladne organizacije za mladino.'